'Samfylkingin vinnur að úttekt á landsfundi: vel staðið að framkvæmd kosninga'
Framkvæmdastjórn Samfylkingarinnar, sem vinnur að úttekt á framkvæmd landsfundar flokksins sem haldinn var í maí síðastliðnum, hefur komist að þeirri niðurstöðu að vel hafi verið staðið að framkvæmd kosninga á landsfundinum.
Þetta kemur fram í tilkynningu frá Samfylkingunni. Þar kemur fram að við skoðun á málinu hafi meðal annars verið rætt við framkvæmdastjóra flokksins, sem hafði yfirumsjón með kosningum á landsfundinum, og fleiri sem sáu um skipulagningu fundarins. "Jafnframt hefur málið verið rætt í framkvæmdastjórn flokksins á fundum hennar í maí og júní," segir í tilkynningunni.
Sérstaklega vel fylgst með varaformannskjörinu
Þá segir þar að fullyrða megi að sjaldan hafi verið eins gott eftirlit á landsfundi með innskráningum og afhendingu gagna. Almenn ánægja sé með það kosningakerfi sem notað var á fundinum, en kosningin var rafræn. Reynt hafi verið að hafa eins gott eftirlit með rafrænu kosningunni og kostur var og var fylgst sérstaklega með ef menn voru lengur að kjósa en eðlilegt gat talist.
"Samkvæmt því sem starfsmenn á fundinum segja var fylgst sérstaklega vel með því sem fram fór í varaformannskosningunni vegna þess að það var fyrsta kosningin á fundinum og þ.a.l. skipti máli að vel tækist til og allt gengi vel fyrir sig. Voru um 15 manns í eftirliti og umferðarstjórn í þeirri kosningu. Ekkert tilvik kom upp í varaformannskjörinu þar sem reynt var að kjósa fyrir aðra,," segir í tilkynningunni.
Framkvæmdastjórn Samfylkingarinnar, sem vinnur að úttekt á framkvæmd landsfundar flokksins sem haldinn var í maí síðastliðnum, hefur komist að þeirri niðurstöðu að vel hafi verið staðið að framkvæmd kosninga á landsfundinum.
Sjaldan hafi verið eins gott eftirlit á landsfundi með innskráningum og afhendingu gagna.
Almenn ánægja sé með það kosningakerfi sem notað var á fundinum, en kosningin var rafræn.
"Ekkert tilvik kom upp í varaformannskjörinu þar sem reynt var að kjósa fyrir aðra,,"